Valentová (Laskár)

Valentová () je pôvodne samostatná obec v okrese Martin. V roku 1991 bola zlúčená sa susednou obcou Laskár.

Polohopis 
Leží severne od obce, na ceste do Rakova. Osada leží uprostred Turčianskej kotliny na pravostrannej terase Turca. Takmer celý kataster bývalej obce je odlesnený.

Názov 
Vývin názvu obce
 1362 - Murenfelde
 1393 - Villa valentini
 1534 - Balintfalva
 1736 - Balintfalva vulgo Walentowa
 1920 - Valentová

Kultúra a zaujímavosti

Pamiatky 
 Dedinská zvonica, drevená ľudová stavba na pôdoryse štvorca so šindľovou strechou. Subtílna stavba je členená podlomenicou na dve úrovne, v hornej časti sa nachádza zvonovitý rezonančný otvor. 
 Požiarna zbrojnica, poschodová ľudová zrubová stavba na pôdoryse štvorca s ochodzou a sedlovou strechou. Stavba bola prenesená do Múzea Slovenskej dediny v Martine.
 V minulosti sa tu nachádzala dnes už zaniknutá klasicistická zemianska kúria zo začiatku 19. storočia.

Galéria

Zdroje 
 Turistická mapa Malá Fatra, Veľká Fatra
 Peter Podolák Turiec

Referencie

Externé odkazy 
 Oficiálna stránka obce Laskár 

Laskár (okres Martin)
Slovenské obce zaniknuté zlúčením